**RRR** (ראשי תיבות של **Rise Roar Revolt**; הופץ בישראל בשם **המרד הגדול**) הוא סרט דרמת פעולה אפית בשפת טלוגו מ-2022 בבימויו של קודורי סריסילה רג'אמולי (אנ'), שכתב את התסריט עם וי. ויג'איינדרה פראסאד. הוא הופק על ידי די. וי. וי. דנאייה מ-DVV Entertainment. בסרט מככבים ראמה ראו (אנ'), ראם צ'ארן (אנ'), אג'אי דבגן, אליה בהאט, שרייה סאראן, סאמוטיראקאני, ריי סטיבנסון, אליסון דודי ואוליביה מוריס. זהו סיפור בדיוני על שני מהפכנים הודים מהחיים האמיתיים, אלורי סיטארמה ראג'ו (אנ') וקומרם בהים (אנ'), ומאבקם בראג' הבריטי. בעלילה, המתרחשת בשנת 1920, נחקרת התקופה הלא מתועדת בחייהם, שבה שני המהפכנים בחרו לפעול בחשאיות לפני שהחלו במאבק לשחרור ארצם מהבריטים.

הסרט נעשה בתקציב של כ-69 מיליון דולר, והפך לסרט ההודי היקר ביותר עד ליציאתו. הסרט תוכנן בתחילה לצאת לאקרנים ב-30 ביולי 2020, ונדחה מספר פעמים עקב עיכובים בהפקה ובגלל מגפת הקורונה. הסרט יצא לאקרנים ב-25 במרץ 2022, וזכה לביקורות חיוביות של מבקרים עם שבחים על ההופעות, במיוחד של ראמה ראו וצ'אראן, והתסריט מאת רג'אמולי. עם הכנסות של כ-30 מיליון דולר ברחבי העולם ביומו הראשון, הסרט שבר את השיא של יום הפתיחה הגבוה ביותר שזכה לו סרט הודי. הסרט התגלה כסרט הרווחי ביותר בשוק הביתי שלו, לפי אנדרה פרדש וטלנגאנה, והכניס למעלה מ-52 מיליון דולר. הוא עלה על סרטו הקודם של רג'אמולי, "בהובאלי: המסקנה", סרט המשך לסאגת הפנטזיה של הבמאי בת שני חלקים. הסרט הכניס 165 מיליון דולר ברחבי העולם, וקבע כמה שיאי קופות לסרט הודי, כולל הסרט השלישי ברווחיותו בהודו (בתחרות צמודה עם KGF 2 בשפת הקנאדה) והסרט ההודי המכניס ביותר ביפן והשלישי בארה"ב.

ב-2023 השיר "naatu naatu" מתוך הסרט זכה בפרס גלובוס הזהב לשיר הטוב ביותר ובפרס האוסקר לשיר הטוב ביותר בטקס פרסי האוסקר ה-95, מה שהפך אותו לשיר ההודי הראשון שזכה באוסקר.

עלילה
-----

משמאל לימין: רג'אמולי, צ'אראן, בהאט, ראמה ראו ודניה באירוע השקת הטריילר של הגרסה הטמילית של הסרט בצ'נאי, טמיל נאדו .
השיר "נאטו נאטו" צולם בארמון מרינסקי בבירה קייב באוקראינה.
סיפור מסעם של שני מהפכנים שנלחמים בבריטים בשנות העשרים של המאה הקודמת. האחד עושה זאת מתוך המערכת, והשני מחוצה לה. כאשר דרכיהם מצטלבות, הם מחליטים לעזור זה לזה.

בתקופת הראג' הבריטי בשנת 1920, המושל סקוט בוקסטון ואשתו קתרין מבקרים ביער באדילבאד, שם הם חוטפים את מאלי, ילדה צעירה בעלת כישרון אמנותי משבט הגונד. מנהיג השבט קומרם בהים, יחד עם עוד שני חברי השבט, יוצא לדלהי על מנת להחזיר אותה כאשר הוא מתחזה למוסלמי בשם אחטאר. הניזאמט מהיידראבאד אשר אוהד את הראג' הבריטי, מזהיר את משרדו של המושל סקוט מפני הסכנה הממשמשת ובאה. קתרין, שלא נרתעת, מגייסת את א. ראמה רג'ו, שוטר אימפריאלי הודי שאפתן על מנת לדכא את האיום. מובטח לו שאם יביא את המנהיג בחיים הוא יזכה להתמנות לקצין בכיר. בחיפוש אחר רמזים למי שמתכנן לפגוע בראג', ראג'ו ודודו וונקטסווארולו משתתפים בכמה מפגשים בעד עצמאות שבהם הוא מעמיד פנים שהוא תומך בעצמאות.

עוזרו הפתי של בהים, לאצ'ו, נוגס בפיתיון של ראג'ו, ומנסה לגייס אותו למזימה של בהים. לפני שהוא לוקח את ראג'ו לבהים, לאצ'ו מגלה את זהותו של ראג'ו ונמלט. זמן קצר לאחר מכן, בהים ו-[ראג'ו נתקלים זה בזה, לא מודעים לנאמנותם המנוגדת. תוך כדי עבודה משותפת להצלת ילד מתאונת רכבת, הם נהפכים לחברים טובים. ראג'ו מסייע לבהים בחיזור אחר אחייניתו הבריטית של סקוט ג'ני, בלי לדעת שהאג'נדה של בהים היא לחדור למעונו של סקוט. כאשר ג'ני לוקחת את בהים לביתה, בהים מאתר את החדר שבו מאלי מוחזקת בשבי ומבטיח לשחררה. ראג'ו מאתר את לאצ'ו ותופס אותו. בזמן החקירה, לאצו לוכד קרייטת מפוספס, נחש ארסי אותו הוא משסה בראג'ו; לאחר מכן הוא מזהיר אותו מפני מותו הקרוב וכי הנסיוב ידוע רק לאלים.

המום, רג'ו ניגש לבהים, שמיד מטפל בו. רג'ו מבחין במאפיינים דתיים דומים בין לאצ'ו ובהים, ומסיק את כוונותיו האמיתיות. עם זאת, בהים עצמו חושף את זהותו השבטית ואת המשימה שלו, מבלי לדעת את זהותו האמיתית של ראג'ו. באירוע לכבוד סקוט, אנשיו של בהים נכנסים לביתו עם משאית מלאה בחיות בר, ביניהם טיגריסים, זאבים ואיילים מה שיוצר הרס והרג רב בקרב האורחים. החיות פוגעות בשומריו של סקוט, ומאפשרות לבהים להשיג לזמן קצר את העליונות על מנת לשחרר את מאלי; עם זאת, ראג'ו מגיע והם נלחמים לזמן קצר אך בהים נאלץ לוותר כאשר סקוט מאיים להרוג את מאלי. ראג'ו מקודם לקצין בכיר בשל סיכול המזימה של בהים, אך הוא מוכה אשמה על מעשיו, נזכר ברקע הפרו-לאומני שלו ובסיבה האמיתית בגללה נכנס למשטרה הבריטית; הוא למעשה שאף לקידום רק כדי לקבל גישה למשלוחי נשק, על מנת להבריח לכפר שלו כדי לקיים הבטחה שניתנה לאביו המהפכן הגוסס אלורי ונקטארמה ראג'ו, מתוך מטרה שהכפר יוכל להגן על עצמו ולהילחם נגד הבריטים.

בעת ההלקאה הפומבית של בהים , ראג'ו מנסה לשכנע אותו לחזור בו ממעשיו; בהים בוחר בהלקאה במקום זאת. בהים שר למרות פציעותיו הקשות, ומסית את הקהל הנאסף למרד. המהומה מאירה עוד יותר את ראג'ו, שמזהה לבסוף את מעשיו הפזיזים. נחוש להציל את בהים, רג'ו משכנע את סקוט להוציא להורג את בהים בסודיות, תוך שהוא מכין מארב להצלתו. עם זאת, סקוט מגלה את התוכנית. בזמן שהציל את מאלי מאנשיו של סקוט, ראג'ו נפצע קשה. בהים, ששחרר את עצמו, מפרש בטעות את מעשיו של ראג'ו כניסיון להרוג את מאלי; הוא מכה אותו ונמלט איתה, מה שמוביל ללכידתו של ראג'ו. חודשים לאחר מכן, בהים, שמסתתר עם קבוצתו ומאלי בעיר העתיקה של אוטר פרדש, עומד להיחשף על ידי השלטונות הקולוניאליים. הוא ניצל ברגע האחרון מחשיפה כאשר ארוסתו של ראג'ו, סיטה, מסלקת את כולם בטענה שיש מגפת אבעבועות שחורות.

לא מודעת לזהותו של בהים, היא חושפת את מטרותיו האנטי-קולוניאליות של ראג'ו ואת הוצאתו להורג הממשמשת ובאה. בהים נשבע להציל אותו. בסיועה האוהד של ג'ני, בהים מסתנן לצריפים שבהם ראג'ו עצור ומשחרר אותו. הזוג נסוג ליער סמוך, שם הם מחסלים חיילים עם חץ וקשת שנלקחו מממקדש לאל ראמה וחנית. לבסוף הם משליכים אופנוע בוער לתוך המחסנים של הצריפיםהמלאים ב-TNT דבר הגורם לשריפה והתמוטטות הבניין. בהים גונב מטמון של רובים עבור ראג'ו לפני שהצריפים נהרסים. הפיצוץ שלאחר מכן הורג חיילים רבים ואת אשתו של סקוט קתרין. סקוט פצוע, ראג'ו גורם לבהים להוציא אותו להורג עם רובה בריטי, תוך הגשמת מטרותיהם. רם מתאחד עם סיטה, ובהים מתאחד עם ג'ני ומשפחתו. כדי לציין את סיום המשימה המוצלחת, ראג'ו מבקש מבהים להביע משאלה שהוא יכול להעניק; בהים מבקש מראג'ו ללמד אותו ואת הכפר שלו להגן על עצמם, מאלי חוזרת ומתאחדת עם אמה.

עמק ארקו, בו צולמו חלקים מהסרט, כולל סצינות הפתיחה

פרסים ומועמדויות
----------------

| פרס | קטגוריה | מועמד(ים) | תוצאה |
| --- | --- | --- | --- |
| פרס סטלייט | הסרט הטוב ביותר - קומדיה או מחזמר | RRR | **מועמדות** |
| עיצוב ההפקה הטוב ביותר | סאבו סיריל | **מועמדות** |
| השיר המקורי הטוב ביותר | "Naatu Naatu" – קאלה בהיירווה, מ.מ. קירוואני ורהול סיפליגונג' | **מועמדות** |
| הסאונד הטוב ביותר (עריכה ומיקס) | רגהונת' קמיסטי, בולוי קומאר דולוי, ורהול קארפה | **מועמדות** |
| האפקטים הוויזואליים הטובים ביותר | סריניוואס מוהאן | **מועמדות** |
| פרס גלובוס הזהב | השיר המקורי הטוב ביותר | "Naatu Naatu" – קאלה בהיירווה, מ.מ. קירוואני ורהול סיפליגונג' | **זכייה** |
| הסרט הזר הטוב ביותר | RRR | **מועמדות** |
| פרס אוסקר | השיר המקורי הטוב ביותר | "Naatu Naatu" – קאלה בהיירווה, מ.מ. קירוואני ורהול סיפליגונג' | **זכייה** |

קישורים חיצוניים
----------------

ויקישיתוף מדיה וקבצים בנושא **RRR** בוויקישיתוף
* 

* אתר האינטרנט הרשמי של RRR
* RRR, ברשת החברתית אקס (טוויטר)

* "RRR", במסד הנתונים הקולנועיים IMDb (באנגלית)

* "RRR", באתר AllMovie (באנגלית)

* "RRR", באתר Rotten Tomatoes (באנגלית)

* "RRR", באתר Metacritic (באנגלית)

* "RRR", במסד הנתונים הקולנועיים KinoPoisk (ברוסית)
* RRR באתר עין הדג
* נעמה רק‏, בשלוש שעות של אקשן מופרך ומטורלל, הסנסציה ההודית מדגימה מהו קולנוע גדול מהחיים, באתר וואלה!‏, 16 באוגוסט 2022
* אתר למנויים בלבד איתמר קציר, התופעה הקולנועית המטורפת של השנה באה מהודו. עוד רגע היא תכבוש את ישראל, באתר הארץ, 19 ביולי 2022
* אורון שמיר, RRR: למי שרוצה לדעת איך נראה קוקאין בצורת סרט, באתר הארץ, 1 ביוני 2022
* אורון שמיר, ״המרד הגדול״ (RRR), סקירה לסנסציה של הקולנוע ההודי, באתר סריטה, 4 ביוני 2022
* יעל שוב, איך עדיין לא ראיתם את הסרט הנפלא הזה? אה כן, כי הוא מבוליווד, באתר טיים אאוט, 1 ביוני 2022

הערות שוליים
------------

1. ↑  "RRR UPDATE! 'Komaram Bheem' Junior NTR heads to Vizag for shoot; gets papped at airport". *The Times of India* (באנגלית). 10 בדצמבר 2019. נבדק ב-10 באוגוסט 2021. `{{cite web}}`:  (עזרה)

| פרס איגוד מבקרי הקולנוע האמריקאי לסרט הזר הטוב ביותר |
| --- |
| 

|  |
| --- |
| הדוור (1995) ‏•‏‏ משהו מגוחך (1996) ‏•‏‏ הנרקוד? (1997) ‏•‏‏ החיים יפים (1998) ‏•‏‏ הכל אודות אמא (1999) ‏•‏‏ נמר, דרקון (2000) ‏•‏‏ אמלי (2001) ‏•‏‏ ואת אמא שלך גם (2002) ‏•‏‏ שיחות נפש (2003) ‏•‏‏ הים שבפנים (2004) ‏•‏‏ מהומה בשנחאי (2005) ‏•‏‏ מכתבים מאיוו ג'ימה (2006) ‏•‏‏ הפרפר ופעמון הצלילה (2007) ‏•‏‏ ואלס עם באשיר (2008) ‏•‏‏ חיבוקים שבורים (2009) ‏•‏‏ נערה עם קעקוע דרקון (2010) ‏•‏‏ פרידה (2011) ‏•‏‏ אהבה (2012) ‏•‏‏ כחול הוא הצבע החם ביותר (2013) ‏•‏‏ פורס מז'ור (2014) ‏•‏‏ הבן של שאול (2015) ‏•‏‏ היא (2016) ‏•‏‏ משום מקום (2017) ‏•‏‏ רומא (2018) ‏•‏‏ פרזיטים (2019) ‏•‏‏ מינארי (2020) ‏•‏‏ הנהגת של מר יוסוקה (2021) ‏•‏‏ RRR‏ (2022) ‏•‏‏ אנטומיה של נפילה (2023) |

 |